L-Assoċjazzjoni Medika Maltija, il-MAM qed tappella għall-irtirar tal-whitepaper fuq l-użu responsabbli tal-kannabis hekk kif qalet li l-użu tal-kannabis iħalli effetti ħżiena fuq is-saħħa, b'żieda fl-użu iżid il-ħtieġa ta' aktar infrastruttura tas-saħħa biex tlaħħaq miegħu. Fi stqarrija, il-MAM qalet kif il-white paper hi maħsuba u ppreżentata ħażin mingħajr l-input ta' professjonisti tas-saħħa u soċjali li jittrattaw l-effetti wara l-użu tal-kannabis. Qalet kif hekk kif Malta qed tirkupra mill-pandemija tal-Covid-19, issa mhux ż-żmien li jkunu ntrodotti miżuri ġodda li se jkomplu jgħabbu s-sistema tas-saħħa. Wara l-progress li sar kontra t-tipjip u l-ħsara li jġib miegħu, il-MAM qalet li hi diżappuntata meta tara l-gvern jipproponi rigressjoni f'dan il-qasam. Qalet ukoll li l-liġi proposta ma tindirizzax iż-żieda fl-inċidenti li dehru f'postijiet oħra u lanqas il-konsegwenzi ta' esponiment aċċidentali tat-tfal għall-kannabis. Il-MAM qed titlob li dawk il-persuni li huma affettwati mill-konsegwenzi tas-saħħa mentali tal-użu tal-kannabis, u l-familji tagħhom ikunu offruti trattament xieraq u servizzi ta' appoġġ. Qalet ukoll kif temmen li r-rispons għall-użu tal-kannabis għandu jkun wieħed li bih l-utenti tal-kannabis jiġu ddevjati lejn programmi ta' edukazzjoni jew trattament. L-infurzar tal-liġi għandu jkun lejn dawk li jiffornixxu l-kannabis, ikkonkludew. X'qed jgħidu organizzazzjonijiet oħra Il-Fondazzjoni OASI wissiet li minkejja li l-kannabis tipproduċi sens ta' ewforja u rilassament, dawn il-ħsus jisparixxu meta jgħaddi l-effett tad-droga, u jaf iħallu minflokhom ansjetà u paranojja, partikolarment f'dawk li jikkunsmaw dawn id-drogi b'mod frekwenti. L-użu frekwenti tal-kannabis iwassal għal ansjetà u paranojja – OASI L-Assoċjazzjoni Maltija tal-Psikjatri, l-MAP qalet li użu regolari mill-kannabis hu assoċjat ma' żieda fir-riskju ta' skiżofrenija u jekk il-mod kif jimmatura l-moħħ ikun affetwat dan jista' jaffettwa d-dipressjoni, l-ansjetà u kundizzjonijet oħra. "Użu regolari mill-kannabis assoċjat ma' żieda fir-riskju ta' skiżofrenija" – L-Assoċjazzjoni tal-Psikjatri Il-Caritas ikkritikat il-mod kif il-White Paper ma tipproteġix lil dawk vulnerabbli, ewlenin fosthom il-persuni dipendenti mid-droga u t-tfal. Skont l-għaqda, il-White Paper tal-Gvern donnha aktar hija maħsuba għal dawk li jużaw il-kannabis b'mod soċjali. Il-vulnerabbli mhux protetti bil-White Paper tal-kannabis – Caritas .td_uid_3_60a3ae3c71675_rand.td-a-rec-img{text-align:left}.td_uid_3_60a3ae3c71675_rand.td-a-rec-img img{margin:0 auto 0 0}